
Ministru kabineta noteikumi Nr. 380
Rīgā 2023. gada 13. jūlijā (prot. Nr. 36 13. §)
Grozījumi Ministru kabineta 2021. gada 7. janvāra noteikumos Nr. 4 "Norvēģijas finanšu instrumenta 2014.–2021. gada perioda programmas "Uzņēmējdarbības attīstība, inovācijas un mazie un vidējie uzņēmumi" īstenošanas noteikumi"
Izdoti saskaņā ar Eiropas Ekonomikas zonas finanšu instrumenta
un Norvēģijas finanšu instrumenta 2014.–2021. gada
perioda vadības likuma 15. panta 12. punktu
· Izdarīt Ministru kabineta 2021. gada 7. janvāra noteikumos Nr. 4 "Norvēģijas finanšu instrumenta 2014.–2021. gada perioda programmas "Uzņēmējdarbības attīstība, inovācijas un mazie un vidējie uzņēmumi" īstenošanas noteikumi" (Latvijas Vēstnesis, 2021, 8., 165. nr.; 2022, 101. nr.) šādus grozījumus:
· 1. Izteikt 27.2. apakšpunktu šādā redakcijā:
· "27.2. lēmumu par atbalsta piešķiršanu var pieņemt, ievērojot Komisijas regulas Nr. 651/2014 58. panta 4. punktā un 59. pantā noteikto darbības termiņu, bet ne vēlāk kā līdz 2023. gada 19. decembrim;".
· 2. Izteikt 73.1 punktu šādā redakcijā:
· "73.1 Šo noteikumu 71. punktā norādītajiem iepriekš noteiktā projekta partneriem ir attiecināmas netiešās attiecināmās izmaksas, kas saistītas ar šo noteikumu 72.3. apakšpunktā norādīto pieredzes apmaiņas pasākumu organizēšanu un šo noteikumu 72.4. apakšpunktā norādīto atbalstāmo darbību īstenošanu un radušās tiešā saistībā ar tiešajām attiecināmajām izmaksām, kuras ir attiecināmas uz iepriekš noteikto projektu. Iepriekš noteiktā projekta netiešās attiecināmās izmaksas aprēķina kā vienotu likmi 25 % apmērā no projekta partnera kopējām tiešajām attiecināmajām izmaksām, neieskaitot ārējo pakalpojumu izmaksas un to pieejamo trešo pušu resursu izmaksas, ko neizmanto līdzfinansējuma saņēmēja vai projekta partnera telpās."
· 3. Papildināt ar 75.1 punktu šādā redakcijā:
· "75.1 Šo noteikumu 72.3. apakšpunktā noteikto apmācību attiecināmo izmaksu aprēķināšanai izmanto programmas apsaimniekotāja apstiprinātajā vienkāršoto izmaksu metodikā noteikto vienas vienības izmaksu standarta likmi. Nosacījumu par vienkāršoto izmaksu metodikas piemērošanu iekļauj līgumā par iepriekš noteiktā projekta īstenošanu."

